દીપડા દ્વારા હુમલાની આ ઘટના ધારી તાલુકાના ભરડ ગામે બની હતી. અહિંના જીતુભાઇ બોરીચાના ઘરમાં ગઇરાત્રે સાડા દસેક વાગ્યાના સુમારે એક દીપડો ધસી આવ્યો હતો. ઘરની અંદર તેમની ૧૩ વર્ષની પુત્રી મેના સુતી હોય દીપડાએ સીધો જ તેના પર હુમલો કરી દીધો હતો. દીપડાએ મેનાને મોઢા અને પેટના ભાગે દાંત ઘુસાડી દઇ ગંભીર રીતે ઇજા પહોંચાડી હતી. જો કે આ કિશોરીએ દેકારો કરી મુકતા આજુબાજુના રૂમમાંથી પરિવારજનો દોડી આવ્યા હતા. જેથી દીપડો કિશોરીને પડતી મુકી નાસી છુટ્યો હતો.